CELEX: 32015R1362
Language: bg
Date: 2015-08-06 00:00:00
Title: Регламент (ЕС) 2015/1362 на Комисията от 6 август 2015 година за изменение на приложение III към Регламент (ЕО) № 1333/2008 на Европейския парламент и на Съвета по отношение на употребата на силициев диоксид (Е 551) в екстракти от розмарин (Е 392) (Текст от значение за ЕИП)

7.8.2015   
            
            
               BG
            
            
               Официален вестник на Европейския съюз
            
            
               L 210/22
            
         РЕГЛАМЕНТ (ЕС) 2015/1362 НА КОМИСИЯТА
   от 6 август 2015 година
   за изменение на приложение III към Регламент (ЕО) № 1333/2008 на Европейския парламент и на Съвета по отношение на употребата на силициев диоксид (Е 551) в екстракти от розмарин (Е 392)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 10, параграф 3 от него,
   като има предвид, че:
   
               (1)
            
            
               С приложение III към Регламент (ЕО) № 1333/2008 се установява списък на Съюза на добавките в храните, одобрени за използване в добавки в храните, ензими в храните, ароматизанти в храните, хранителни вещества и условията за тяхната употреба.
            
         
               (2)
            
            
               Този списък може да се актуализира в съответствие с общата процедура, посочена в член 3, параграф 1 от Регламент (ЕО) № 1331/2008 на Европейския парламент и на Съвета (2), по инициатива на Комисията или при постъпване на заявление.
            
         
               (3)
            
            
               На 27 октомври 2014 г. бе подадено заявление, което в съответствие с член 4 от Регламент (ЕО) № 1331/2008 бе предоставено и на държавите членки, за разрешаване на употребата на силициев диоксид (E 551) като антислепващ агент за добавяне към прахообразни форми на екстракт от розмарин (Е 392) — добавка в храните с антиоксидантни свойства.
            
         
               (4)
            
            
               Употребата на силициев диоксид (E 551) като антислепващ агент би позволила на прахообразния екстракт от розмарин да остане по-продължително време течлив, без по време на срока на трайност да се събира на куп или втвърдява, да се обработва по-лесно и да се прилага по-ефикасно, когато се добавя в храни.
            
         
               (5)
            
            
               Научният комитет по храните не определи равнище на ДДД (допустима дневна доза) за групата от силициев диоксид (E 551) и някои силикати (т.е. натриеви, калиеви, калциеви и магнезиеви силикати), когато те се използват като антислепващи агенти (3). Това означава, че на нивата, необходими за постигане на желания технологичен ефект, силициевият диоксид не представлява опасност за здравето. Допълнителната експозиция на потребителите на силициев диоксид при употребата му като антислепващ агент в екстракт от розмарин би продължила да бъде ограничена.
            
         
               (6)
            
            
               В съответствие с член 3, параграф 2 от Регламент (ЕО) № 1331/2008 Комисията трябва да изиска становището на Органа, за да актуализира списъка на Съюза на добавките в храните, установен в приложение III към Регламент (ЕО) № 1333/2008, освен в случаите, когато не съществува вероятност актуализацията да има отражение върху човешкото здраве.
            
         
               (7)
            
            
               Тъй като разрешаването на употребата на силициев диоксид (Е 551) в екстракти от розмарин (Е 392) представлява актуализация на списъка, за която не съществува вероятност да има отражение върху човешкото здраве, не е необходимо да се изисква становището на Органа.
            
         
               (8)
            
            
               По тази причина е целесъобразно да се разреши употребата на силициев диоксид (E 551) като антислепващ агент в екстракти от розмарин (E 392).
            
         
               (9)
            
            
               Поради това приложение III към Регламент (ЕО) № 1333/2008 следва да бъде съответно изменено.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 1333/2008 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от момента на влизане в сила на настоящия регламент.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 август 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 354, 31.12.2008 г., стр. 16.
   
      (2)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
   
      (3)  Доклад на Научния комитет по храните, 25-а серия, 1990 г.
   
      ПРИЛОЖЕНИЕ
      В част 2 от приложение III към Регламент (ЕО) № 1333/2008 след първото вписване за добавка в храни Е 551 (Силициев диоксид) се вмъква следното вписване:
      
         
                     „E 551
                  
                  
                     Силициев диоксид
                  
                  
                     30 000 mg/kg в препарата
                  
                  
                     Сухи прахообразни екстракти от розмарин (E 392)“